240 
PIÈCES A L’APPUI. 
Coûtera* contre les iîtesînsans. 
Mesdisans, crevez de douleur 
Oyans la louange des dames. 
A vous n’apartient rien du leur; 
Mauldicts estes de corps et d’ames. 
Fuyez-vous-en , paillars infâmes ; 
Car , comme la cire au feu fond , 
Ainsi la grant vertu des femmes 
Vos malices art et confond. 
Vostre venimeuse chaleur 
Ne sçet servir que de diffames , 
Et n’avez raison ne couleur 
Qui ne soit fondée en blasmes. 
Tous vos mesditz vous sont doux basmes ; 
Mais le bien que les dames font, 
Qui vault d’or bien cent mille dragmes, 
Vos malices art et confond. 
Aprenez donc leur grant valeur 
Et le notez bien en vos gammes, 
Ou par vostre contrerôleur 
Faictes escrire en vos lames. 
Aultrement comme faulx bigames , 
Serez serchiés jusques au fond. 
Car leur charité par ses fiâmes 
Vos malices art et confond. 
O faulx mesdisant qui m’enflames 
A escrire si très-parfont, 
La vertu de celle que n’ames , 
Vos malices art et confond. 
Autour et petite. 
BALADE. 
Vous qui avez vos jonnes ans passé 
Et maints beaux jours à grant joye chassé , 
Conseillez-moy l’entrant de ma jonnesse. 
Enfance m’a naguères relassé 
D’innocence , que j’ay jà trépassé. 
Combien que suis plus lourde qu’une anesse 
Nature moult de moy poindre s’annesse 
Tout aultrement qu’acoustumé n’avoye , 
Et mesmement, quelque part que je voye , 
D’avoir amy dont le povre cuer fent 
Me conduisant en ne sçay quelle voye. 
Amours le veult, mais Honte le défent. 
Nature ung an de plaider n’a cessé , 
Le cas d’amours, dont de près m’a pressé ; 
Mais, puis , Raison commande que je cesse. 
C’est 1 avocat, comme on m’a confessé, 
De Honte qui m’a souvent bien lassé 
De moy prescher, comm’ se fust une abbesse. 
Franchise escoute et veult estre jugesse. 
L’une tire, l’aullre boute et m’avoye, 
Tant que souvent, se faire le sçavoye, 
Feroye ce à quoi mon cuer consent, 
Cahu , caha , se mourir en dévoyé. 
Amours le veult, mais Honte le défent. 
